**Резултати 3. колоквијума из предмета Право ЕУ**

|  |  |
| --- | --- |
| 1. Албијанић Ксенија 200023/18 | **5** |
| 1. Анђелковић Алекса 200012/18 | **5** |
| 1. Бојовић Нина 200002/18 | **5** |
| 1. Бугарчић Лазар 200007/18 | **6** |
| 1. Величковић Вања 200046/18 | **5** |
| 1. Вранеш Анђела 200042/18 | **6** |
| 1. Вукомановић Јелена 200010/18 | **5** |
| 1. Ђурић Алекса 200009/18 | **6** |
| 1. Деспот Емилија | **6** |
| 1. Здравковић Михајло 200017/18 | **5** |
| 1. Јегдић Владимир 200040/18 | **6** |
| 1. Јестровић Ненад 200013/18 | **5** |
| 1. Јованов Марина 200051/18 | **5** |
| 1. Кошанин Стефан 200003/18 | **7** |
| 1. Кукољ Милош 200054/18 | **6** |
| 1. Лукић Викторија 200043/18 | **5** |
| 1. Лучар Милица 200052/18 | **6** |
| 1. Љубисављевић Марија 200022/18 | **7** |
| 1. Максимовић Алекса 200008/18 | **6** |
| 1. Мандић Ален 200014/18 | **6** |
| 1. Мандић Јована 200016/18 | **6** |
| 1. Маричић Ана 200031/18 | **6** |
| 1. Месарош Александар 200021/18 | **5** |
| 1. Милићевић Јована 200019/18 | **5** |
| 1. Нешић Павле 200033/18 | **5** |
| 1. Оцокољић Милош 200053/18 | **7** |
| 1. Петковић Дајана 200025/18 | **5** |
| 1. Петровић Александра 200020/18 | **5** |
| 1. Радаковић Николић Јована 200024/18 | **5** |
| 1. Рашић Никола 200050/18 | **5** |
| 1. Томић Милош 200045/18 | **5** |
| 1. Цветковић Андријана 200044/18 | **6** |
| 1. Чели Сенаид 200029/18 | **5** |
| 1. Шобић Иван 200006/18 | **5** |

У наставку су одговори на питања са 3. колоквијума.

Група А

1. *Најзначајнија општа правна начела која афирмише Лисабонски споразум и њихова функција у правном систему ЕУ*

Лисабонски споразум афирмише посвећеност ЕУ општим правним начелима (чл. 6(3). Општа правна начела подразумевају основне норме и вредности које би требало да поштује сваки правни поредак. У најзначајнијa општa правнa начела спадају: 1. заштита људских права и слобода, 2. недискриминација, 3. пропорционалност, 4. правна сигурност и 5. одговорност чланица ЕУ у случају кршења комунитарног права.

У правном систему ЕУ, општа правна начела имају искључиво рестриктивну функцију. С обзиром да имају већу правну снагу у односу на секундарне комунитарне норме, она су један од извора правног система ЕУ.

1. *Утицај начела супсидијарности на поделу надлежности између ЕУ и држава чланица*

Начело супсидијарности утиче на поделу надлежности између ЕУ и држава чланица у садејству са начелом подељене надлежности. Оно ограничава практичну делотворност права ЕУ на оне области које су изричито пренете у њену искључиву надлежност. То формално и материјално ограничава капацитет ЕУ, која својим правилима може да уређује само и у мери у којој циљеви жељене акције не би могли бити остварени на нивоу држава чланица.

1. *Дејство одлуке Суда правде о ваљаности правног акта ЕУ на одлучивање националног уставног суда државе чланице*

Одлуке Суда правде о ваљаности правног акта могу на одлучивање уставног суда деловати двојако:

1. уколико Суд правде утврди ништавост правног акта ЕУ фактички елиминише спор пред уставном судом државе чланице тако што га; 2. уколико Суд правде утврди да је секундарни правни акт ЕУ ваљан, уставни суд државе чланице може: а) узимајући у обзир одлуку Суда правде и тумачећи национални устав утврдити сагласност аката ЕУ са уставом; или б) да је акт ЕУ у супротности са уставом, у ком случају одлука уставног суда има правно дејство у правном поретку државе чланице, али не утиче на обавезу државе да поштује право ЕУ (уставни суд може привремено одложити дејство своје одлуке и препустити законодавцу да отклони противуставну ситуацију, укључујући и променом устава).

1. *Четири основне слободе са аспекта садржине*

Четири основне слободе, са аспекта садржине, почивају на начелу забране дискриминације. Забрана дискриминације се односи на сва правна и физичка лица који су субјекти права ЕУ, на која се односе четири основне слободе.

Начело забране дискриминације трпи ограничења само у случају када то налажу разлози националне безбедности или ванредни догађаји који имају размере ванредног стања.

1. *Забрана ограничавања и нарушавања конкуренције према Уговору о ЕУ*

Конкуренција представља поље слободног деловања субјеката јединственог тржишта. То подразумева забрану договарања цена, поделе тржишта, ограничавања производње, као и механизме контроле спровођења обавеза. Ове забране се односе на правна лица и третирају се као ограничавање или нарушавање конкуренције.

Државе чланице су обавезне да поштују забрану активности неспојивих са јединственим тржиштем, попут субвенција, повлашћеног положаја, нелојалне конкуренције. Европска комисија је надлежна да надгледа понашање држава у том погледу, а Савет је овлашћен да одлучи о обавези државе да прекине такво понашање.

Група Б

1. *Начело поделе надлежности између ЕУ и држава чланица*

Државе чланице су својом вољом, израженом у уговорима, прихватиле да на Унију пренесу овлашћење за стварање и, донекле, спровођење, права. Из тога проистиче општост начела поделе надлежности. Последица је да ЕУ нема изворна овлашћења, изван оних која су јој изричито пренета од држава чланица. Из тога што ЕУ нема државни квалитет, а стога ни надлежност надлежности, проистиче проблем за спровођење права ЕУ у пракси, што остаје у домену држава чланица.

1. *Дејство тумачења Суда правде по претходном питању на одлучивање националног уставног суда државе чланице*

Тумачење права ЕУ које је Суд правде изнео у одлуци по претходном питању обавезује уставни суд који је упутио то питање. То тумачење, уставни суд државе чланице је дужан да узме у обзир у решавању уставног спора. Поштовање тумачења Суда не мора нужно да води до налаза о уставности акта ЕУ оспореног пред уставним судом.

1. *Поступак за одређење новчане санкције држави чланици која не предузме неопходне мере за извршење пресуде Суда правде*

Ако Европска комисија оцени да држава чланица није преузела неопходне мере за извршење пресуде Суда, може да покрене поступак пред Судом након што је пружила тој држави прилику да изнесе своје ставове. Комисија предлаже висину паушалног износа или казне које сматра одговарајућим у датим околностима, које држава чланица треба да плати.

Ако Суд утврди да је држава чланица извршила повреду, може да јој нареди плаћање паушалног износа или казне који не прелазе висину износа који је навела Комисија. Обавеза плаћања ступа на снагу на дан који је Суд одредио у пресуди.

1. *Која права проистичу из грађанства грађанства ЕУ, према Уговору о ЕУ*

(1) слободно кретање и боравак на територији држава чланица. Оно је ограничено само потребама државе да заштити националну безбедност, јавни ред и мир, екологију и јавно здравља, а под условима недискриминације.

(2) активно и пасивно бирачко право. Односи се на непосредне изборе, те се може користити само у једној држави чланици према избору бирача/кандидата. Ово представља најјачу политичку везу индивидуе са ЕУ.

(3) право на дипломатску и конзуларну заштиту у трећим државама. Ово право се односи на ситуацију када грађанин ЕУ нема дипломатско-конзуларно представништво своје државе на територији треће државе.

(4) право на подношење поднесака Европском парламенти и Поверенику (Омбудсману) ЕУ. Грађанин се обраћа Европском парламенту уколико је повређено неко од његових права предвиђено правом ЕУ, а Омбудсману у случају лошег рада институција ЕУ, изузев Суда правде и Основног суда.

1. *Која права садржи слобода кретања радне снаге из Уговора о ЕУ*

Слобода кретања радне снаге на простору ЕУ, према Уговору о ЕУ, садржи четири права за ову категорију лица: 1) да прихвате понуду за запослење било где на територији ЕУ; 2) да се у сврху запошљавања слободно крећу на територији ЕУ; 3) да у циљу запошљавања бораве на територији било које државе чланице у складу са прописима који важе за запошљавање држављана тих држава (изузев у државној управи и јавној администрацији), и 4) да се након запослења слободно задржавају на територији било које државе чланице где су запослени.